พรีเมียร์ลีกเบรกฤดูหนาวคืออะไร? ทำไมต้องพัก? แล้วนักฟุตบอลไปทำอะไรอยู่ในเวลานี้?
หลังการเรียกร้อง ขอร้อง วิงวอน และผลักดันกันมาอย่างยาวนานของคนในวงการฟุตบอลอังกฤษ ในที่สุดฟุตบอลพรีเมียร์ลีกก็ได้มีการพักเบรกในช่วงฤดูหนาวเกิดขึ้นเป็นครั้งแรกในประวัติศาสตร์เสียทีแต่ตามประสาประเทศที่มีขนบธรรมเนียมในการปฏิบัติที่แตกต่างจากชาติอื่น การพักเบรกฤดูหนาวของฟุตบอลพรีเมียร์ลีก (ซึ่งเป็นลีกเดียวในอังกฤษที่มีการพักเบรก ขณะที่ลีกรองอื่นๆ ต้องลงแข่งขันตามปกติ) จึงไม่ได้เหมือนชาวบ้านชาวช่องนักการพักเบรกของพวกเขาเป็นอย่างไร? แล้วระยะเวลา 2 สัปดาห์นับจากนี้แต่ละทีมไปทำอะไรกันอยู่บ้าง? มาร่วมหาคำตอบไปด้วยกันเลยพักเบรกฤดูหนาวที่ไม่มีใครเหมือนและไม่เหมือนใครหากพูดถึงการพักเบรกฤดูหนาวในความเข้าใจของแฟนฟุตบอลทั่วไปแล้ว คือการพักเบรกในช่วงเดือนธันวาคมเป็นหลัก โดยเฉพาะในช่วงท้ายปีนับตั้งแต่คริสต์มาสจนถึงช่วงปีใหม่ ที่จะเปิดโอกาสให้นักฟุตบอลได้ใช้เวลาร่วมกับครอบครัวอย่างเต็มที่ อย่างน้อยเป็นระยะเวลา 2 สัปดาห์ (เช่นในอิตาลี หรือสเปน)ในขณะที่ลีกใหญ่อย่างบุนเดสลีกา เยอรมนี ให้มีพักการเล่นเต็มที่ยาวนานถึง 1 เดือนเลยทีเดียวการพักเบรกในช่วงฤดูหนาว นอกจากจะเป็นการหลีกเลี่ยงการทำการแข่งขันในช่วงเวลาที่สภาพอากาศค่อนข้างโหดร้าย ไม่ใช่เฉพาะสำหรับนักฟุตบอล แต่รวมถึงแฟนฟุตบอลที่ต้องยืนทนหนาวดูฟุตบอลบนอัฒจันทร์ ไม่นับการเดินทางที่ยากลำบาก สิ่งสำคัญที่สุดคือการให้นักฟุตบอลที่ทำการลงแข่งขันอย่างหนักหน่วงได้มีโอกาสในการพักฟื้นสภาพร่างกาย เพื่อไม่ให้อ่อนล้าจนเกินไป และส่งผลกระทบต่อเนื่องไปถึงรายการแข่งขันระดับทีมชาติที่จะเกิดขึ้นในทุก 2-4 ปี ทั้งฟุตบอลโลก และฟุตบอลชิงแชมป์ทวีปต่างๆ ทั่วโลกอย่างไรก็ดี เนื่องจากอังกฤษเป็นประเทศที่มีธรรมเนียมฟุตบอลที่แตกต่างจากชาติอื่น ทำให้การพักเบรกจึงไม่ได้เกิดขึ้นในช่วงเดือนธันวาคม หรือช่วงส่งท้ายปีเก่าต้อนรับปีใหม่เหมือนลีกอื่น เพราะต้องการที่จะรักษาธรรมเนียมปฏิบัติที่สืบทอดมาอย่างยาวนาน ในการอัดโปรแกรมหนักช่วงเทศกาลเฉลิมฉลอง ตั้งแต่วัน Boxing Day ไปจนถึงช่วงปีใหม่ ที่แฟนฟุตบอลจะได้ติดตามชมเกมลูกหนังต่อเนื่องการพักเบรกของพรีเมียร์ลีกจึงมีขึ้นในช่วงต้นจนถึงกลางเดือนกุมภาพันธ์แทน และไม่ได้เป็นการพักเบรกปิดไปดื้อๆ เหมือนชาวบ้านอีก แต่เป็นการสลับกันพักแทน เพื่อให้แฟนบอลทั่วโลกได้มีฟุตบอลชมต่อเนื่องโดยโปรแกรมแข่งขันสัปดาห์ที่ 26 (Matchweek 26) ในวันที่ 8-9 กุมภาพันธ์ จะมีการแข่งขันทั้งหมด 4 คู่ด้วยกันและจากนั้นในสุดสัปดาห์ต่อไปตั้งแต่วันที่ 14-17 กุมภาพันธ์ จะมีการแข่งขันอีก 6 คู่ที่เหลือในภาพรวมแล้วแต่ละทีมจะมีช่วงเวลาในการพักราว 13-16 วัน โดยทีมที่พักนานที่สุดคือเชลซี และแมนเชสเตอร์ ยูไนเต็ด ที่ได้พักทีมละ 16 วันแต่เรื่องก็ไม่ได้เป็นไปตามนั้นทั้งหมด เมื่อมีโปรแกรมการแข่งขันฟุตบอลเอฟเอคัพ นัดรีเพลย์มาแย่งเวลาในการพัก จนกลายเป็นประเด็นใหญ่เมื่อลิเวอร์พูล ขอส่งนักฟุตบอลชุดเยาวชนลงเล่นแทน โดยอ้างว่าต้องการยึดตามสิ่งที่พรีเมียร์ลีกร้องขอให้นักฟุตบอลได้มีเวลาในการพักผ่อน ทั้งกายและใจ อย่างเต็มที่ขณะที่ทีมอย่างนิวคาสเซิล ท็อตแนม ฮอตสเปอร์ และเซาแธมป์ตัน ซึ่งส่งผู้เล่นชุดใหญ่ลงสนามจะเหลือเวลาในการพักเพียงแค่ 10-12 วันเท่านั้น (เซาแธมป์ตันได้พักน้อยที่สุดแค่ 10 วัน)บรรยาย: แฮร์รี เคน บาดเจ็บไปก่อนจะได้พักเบรกการพักเบรกส่งผลดีจริงไหม?ไม่มีการยืนยันได้ว่าการพักเบรกฤดูหนาวมีผลดีต่อสภาพร่างกายของนักฟุตบอลมากน้อยแค่ไหน แต่พรีเมียร์ลีกเชื่อว่า นี่คือช่วงเวลาที่สำคัญ โดยเฉพาะในปีที่จะมีการแข่งขันฟุตบอลยูโรเกิดขึ้นในช่วงกลางปีนี้ การพักเบรกจะเป็น ผลดีอย่างมหาศาลต่อทั้งสโมสรและทีมชาติอย่างไรก็ดี จากการที่ฟุตบอลพรีเมียร์ลีกไม่ได้เบรกเหมือนลีกอื่นที่จะพักในช่วงกลางฤดูกาลพอดี การที่ต้องกระหน่ำลงเล่นผ่านช่วงปีใหม่ แล้วมาพักเบรกในเวลานี้ดูเหมือนจะช้าเกินไป เพราะมีผู้เล่นระดับซูเปอร์สตาร์หลายคนได้รับบาดเจ็บหนัก ซึ่งเป็นผลจากการกรำศึกหนักต่อเนื่องโดยเฉพาะในรายของ แฮร์รี เคน หรือมาร์คัส แรชฟอร์ด ที่มีอาการบาดเจ็บรุนแรง และต้องพักการเล่นหลายเดือน ซึ่งทั้งสองเป็นกำลังสำคัญของทีมชาติอังกฤษ การบาดเจ็บรุนแรง และต้องรอลุ้นว่าจะหายกลับมาฟิตสมบูรณ์ได้ทันก่อนฟุตบอลยูโรจะเริ่มต้น ดูเหมือนจะไม่ใช่เรื่องที่ดีนักเรื่องนี้เป็นสิ่งที่วงการฟุตบอลอังกฤษจะต้องมีการหารือกันต่อไปถึงช่วงเวลาในการพักเบรกที่เหมาะสมกว่านี้ ไม่ว่าจะด้วยกรอบช่วงเวลา หรือเรื่องโปรแกรมการแข่งขันที่จะไม่เกิดปัญหาการทับซ้อนของการแข่งขันเหมือนที่เกิดขึ้นอีกA post shared by (@nas_sc) on แล้วนักเตะเขาไปทำอะไรกันอยู่ตอนนี้?สิ่งที่แฟนฟุตบอลสงสัยคือแล้วในช่วงเวลาพักเบรกตอนนี้นักฟุตบอลไปทำอะไรกันอยู่?คำตอบมีดังนี้อาร์เซนอล: หลังให้พักไม่กี่วัน ตอนนี้อาร์เซนอลกลับมารวมตัวกันซ้อมในแคมป์ที่ดูไบในสภาพอากาศที่อบอุ่นแอสตัน วิลลา: ดีน สมิธ ผู้จัดการทีมสั่งให้ผู้เล่นได้พักเต็มที่ แต่คาดว่าจะกลับมารายงานตัวฝึกซ้อมในวันจันทร์ที่จะถึงนี้บอร์นมัธ: ทีมของเอ็ดดี ฮาว ที่ต้องลุ้นหนีตกชั้นคาดว่าจะมีการสั่งให้พักช่วงระยะเวลาหนึ่ง ก่อนจะกลับมารายงานตัวฝึกซ้อมอีกครั้งไบรท์ตัน: หลังจบเกมกับวัตฟอร์ด ไบรท์ตันมีกำหนดการเดินทางไปเข้าแคมป์ที่ดูไบ แต่ต้องยกเลิกเพราะกังวลในเรื่องของความปลอดภัยเบิร์นลีย์: ฌอน ไดช์ ให้ลูกทีมได้พักไม่กี่วันก่อนจะให้กลับมาซ้อมตามปกติเชลซี: แฟรงค์ แลมพาร์ด ให้ลูกทีมได้พัก 2-3 วัน แล้วแต่ว่าอยากทำอะไร จะพักเฉยๆ ไปเที่ยว หรือใช้เวลากับครอบครัวก็ได้ ก่อนจะกลับมาซ้อมหนักอีกครั้งคริสตัล พาเลซ: คำสั่งเด็ดขาดจาก รอย ฮอดจ์สัน คือการให้ลูกทีม ลืมฟุตบอลแล้วไปใช้เวลากับครอบครัวเอฟเวอร์ตัน: นักเตะทอฟฟี่เม็นมีเวลาพัก 4-5 วัน แล้วให้กลับมารายงานตัวฝึกซ้อมที่ฟินช์ ฟาร์มเลสเตอร์: เบรนแดน ร็อดเจอร์ส ยกเลิกแผนการไปเก็บตัวในแคมป์ในประเทศที่สภาพอากาศอุ่น เพราะกลัวว่าจะต้องเล่นนัดรีเพลย์เอฟเอคัพลิเวอร์พูล: นักเตะลิเวอร์พูลเดินทางไปรอบโลก อลิสซันกลับบ้านที่บราซิลไปดูพี่ชายเล่นฟุตบอล โรแบร์โต เฟียร์มิโน ไปเล่นน้ำที่มัลดีฟส์ โจ โกเมซ อยู่ที่แคลิฟอร์เนีย อดัม ลัลลานา ไปวิ่งออกกำลังกายที่ไมอามี เทรนต์ อเล็กซานเดอร์-อาร์โนลด์ ไปดูบาสเกตบอลเอ็นบีเอ โมฮัมเหม็ด ซาลาห์ นั่งดูละครอยู่ที่บ้าน แต่ เจอร์เกน คล็อปป์ กำชับให้ทุกคนต้องพบโค้ชฟิตเนสก่อนจะกลับมารายงานตัวที่เมลวูด (บางคนก็รวมตัวไปซ้อมที่ดูไบ)แมนเชสเตอร์ ซิตี้: เป๊ป กวาร์ดิโอลา จะให้ลูกทีมได้พัก 2-3 วันก่อนกลับมารายงานตัวซ้อมปกติแมนเชสเตอร์ ยูไนเต็ด: แข้งปีศาจแดงได้รับอนุญาตให้พักจนถึงวันเสาร์ก่อนจะไปเข้าแคมป์ในมาร์เบลยา ประเทศสเปน ซึ่งมีสภาพอากาศที่อุ่นกว่า เดิมพวกเขาจะไปเข้าแคมป์ที่ดูไบ แต่ยกเลิกเพราะกังวลเรื่องความปลอดภัยนิวคาสเซิล: แผนการพักเบรกของนิวคาสเซิลล่ม เพราะมีเกมรีเพลย์เอฟเอคัพ กับออกซ์ฟอร์ด แต่สตีฟ บรูซ จะให้ลูกทีมได้พัก 4-5 วันนอริช: ขมิ้นเหลืองอ่อนได้พักเพิ่มจากเดิมเล็กน้อย แต่ก็กลับมารายงานตัวซ้อมตามปกติ เพื่อเตรียมความพร้อมในการเจอกับลิเวอร์พูลในวันเสาร์หน้าเชฟฟิลด์ ยูไนเต็ด: คริส ไวล์เดอร์ เตรียมนำลูกทีมไปเข้าแคมป์ที่ดูไบเซาแธมป์ตัน: แข้งนักบุญเป็นอีกทีมที่ได้รับผลกระทบจากโปรแกรมรีเพลย์เอฟเอคัพ แต่ก็จะใช้วันพัก 10 วันที่มีให้ดีที่สุด ทั้งพักและกลับมาซ้อมสเปอร์ส: โชเซ มูรินโญ ไม่ให้ความสำคัญกับการพักเบรก เพราะสเปอร์สมีโปรแกรมหนักติดๆ กันกับไลป์ซิก แต่ก่อนนั้นต้องเจอกับแอสตัน วิลลา ก่อนในวันที่ 16 กุมภาพันธ์วัตฟอร์ด: ทีมของไนเจล เพียร์สัน จะลงเล่นพบไบรท์ตันในวันอาทิตย์นี้ แล้วจะมีการพักเล็กน้อยก่อนกลับมาซ้อมตามปกติเวสต์แฮม: ไม่มีใครรู้ว่า เดวิด มอยส์ มีแผนอะไรสำหรับช่วงพักเบรกวูล์ฟส์: เป็นอีกทีมที่เดินทางไปเก็บตัวที่มาร์เบลยา เมืองชายหาดในสเปนพิสูจน์อักษร: ลักษณ์นารา พักตร์เพียงจันทร์อ้างอิง:
การพักเบรกในช่วงฤดูหนาว นอกจากจะเป็นการหลีกเลี่ยงการทำการแข่งขันในช่วงเวลาที่สภาพอากาศค่อนข้างโหดร้าย ไม่ใช่เฉพาะสำหรับนักฟุตบอล แต่รวมถึงแฟนฟุตบอลที่ต้องยืนทนหนาวดูฟุตบอลบนอัฒจันทร์ ไม่นับการเดินทางที่ยากลำบากอังกฤษเป็นประเทศที่มีธรรมเนียมฟุตบอลที่แตกต่างจากชาติอื่น ทำให้การพักเบรกจึงไม่ได้เกิดขึ้นในช่วงเดือนธันวาคมเหมือนลีกอื่น เพราะต้องการอัดโปรแกรมหนักช่วงเทศกาลเฉลิมฉลอง ตั้งแต่วัน Boxing Day ไปจนถึงช่วงปีใหม่ ที่แฟนฟุตบอลจะได้ติดตามชมเกมลูกหนังต่อเนื่องการพักเบรกของพรีเมียร์ลีกจึงมีขึ้นในช่วงต้นจนถึงกลางเดือนกุมภาพันธ์แทน และไม่ได้เป็นการพักเบรกปิดไปดื้อๆ เหมือนชาวบ้านอีก แต่เป็นการสลับกันพักแทน เพื่อให้แฟนบอลทั่วโลกได้มีฟุตบอลชมต่อเนื่อง